CELEX: 22014D0142
Language: hu
Date: 2014-06-27 00:00:00
Title: Az EGT Vegyes Bizottság 142/2014 határozata ( 2014. június 27. ) az Európai Gazdasági Térségről szóló megállapodás XX. mellékletének (Környezet) módosításáról

27.11.2014   
            
            
               HU
            
            
               Az Európai Unió Hivatalos Lapja
            
            
               L 342/50
            
         AZ EGT VEGYES BIZOTTSÁG 142/2014 HATÁROZATA
   (2014. június 27.)
   az Európai Gazdasági Térségről szóló megállapodás XX. mellékletének (Környezet) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A réztörmeléknek a 2008/98/EK európai parlamenti és tanácsi irányelv szerinti hulladék jellegének megszűnését meghatározó kritériumok megállapításáról szóló, 2013. július 25-i 715/2013/EU bizottsági rendeletet (1) bele kell foglalni az EGT-megállapodásba.
            
         
               (2)
            
            
               Az EGT-megállapodás XX. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás XX. melléklete a 32ffb. pont után (1179/2012/EU bizottsági rendelet) a következőkkel egészül ki:
   
      
                  „32ffc.
               
               
                  
                     32013 R 0715: a Bizottság 2013. július 25-i 715/2013/EU rendelete a réztörmeléknek a 2008/98/EK európai parlamenti és tanácsi irányelv szerinti hulladék jellegének megszűnését meghatározó kritériumok megállapításáról (HL L 201., 2013.7.26., 14. o.).
                  A rendelet rendelkezéseit e megállapodás alkalmazásában a következő kiigazítással kell értelmezni:
                  A 2. cikk 4. pontjában az »Unió vámterületére« szövegrész után a »vagy az EFTA-államok területére« szövegrészt kell beilleszteni.”
               
            
   2. cikk
   A 715/2013/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2014. június 28-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (2).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. június 27-én.
      
         
            az EGT Vegyes Bizottság részéről
         
         
            az elnök
         
         Gianluca GRIPPA
      
   
   
      (1)  HL L 201., 2013.7.26., 14. o.
   
   
      (2)  Alkotmányos követelmények fennállását nem jelezték.